Hiljuti ilmus meie lehes teade, et Haapsalu surnuaedadest rüüstatakse haudade kaunistamiseks viidud lilli ja muid taimi. Nüüd tabati Haapsalu vanalt surnuaialt teo pealt 21-aastane Valve P., kes murdis parajasti hauaehteks istutatud elupuult oksi, millelt oli juba 12 oksa ära murtud. Ülekuulamisel seletas V. P., et tema tahtnud neid viia Ridalasse oma vanaisa hauale. V. P., kes on enne kohtu poolt karistamata, võetakse  surnuaialt varguse eest kohtulikule vastutusele.